Kliima  Namiibia kliimat mõjutab Namiibia kõrb Atlandi ookeani rannikul ning Kalahari kõrb idas. Seetõttu on ilm suurem osa aastast väga kuiv ja looduslikud veeressursid on piiratud. Aasta keskmine sademetekogus on alla 50 mm rannikualadel, kuni 350 mm maa keskosas ja 700 mm Caprivi piirkonnas riigi põhjaosas. Vihmapuhangud ei ole reeglina nii tugevad ja pikaajalised, et kahjustaksid sõiduteid.  Namiibia asub lõunapool ekvaatorit ning seega on aastaajad vastupidised Eestile: aasta kuumem ja niiskeim aeg detsembrist veebruarini on suvi, mil päevased keskmised temperatuurid jäävad 20-34 kraadi vahele. Põhja- ja lõunaosas võib temperatuur kohati ulatuda isegi 35-40 kraadini. Tänu külmale Benguela hoovusele on läänerannikul ja Namiibia kõrbes temperatuurid mõõdukad  (15-25 kraadi) ning ilm kuiv, tihti esineb udu.  Talv kestab maist septembrini, mil sisemaal jääb päevane temperatuur 18-25 kraadi vahele. Kuid ööd on jahedad  õhutemperatuur võib langeda isegi 0 kraadini ning alla selle